=== Selve slaget ===
[[Fil:Aureus Septimius Severus-193-leg XIIII GMV.jpg|thumb|''[[Øre (møntenhed)|Aureus]]'' (mønt) præget under [[Septimius Severus]] i [[193]] med omtale af den 14. [[legion]]: IMPerator CAEsar Lucius SEPtimius SEVerus PERTinax AVGustus og '''LEGio XIIII GEMina Martia Victrix'''.]]
Paulinus valgte sin [[slagmark]] med omhu, og et sted udenfor London mødtes de to hære. Slaget begyndte ifølge Dio Cassius med en tale Boudicca holdt til sine mænd. Sandsynligvis er talen en [[rekonstruktion]], baseret på en romers tolkning af det britiske syn på besættelsen af Britannien: "''I har lært, hvilken stor fejl, I begik, da I foretrak et indført [[despoti]] frem for forfædrenes levevis, og I er blevet klar over, hvor meget bedre [[fattigdom]] uden en herre er, end velstand med slaveri...Lad os vise [romerne], at de er [[hare]]r og [[ræv]]e, der prøver at herske over hunde og [[ulv]]e.''" Den romerske styrke, som var mindre men havde bedre udstyr, strateger og [[Mandstugt|disciplin]], vandt en knusende sejr. Der er mange teorier om hvor slaget blev udkæmpet. Ifølge Tacitus mistede romerne 400 mænd, mens Boudicca mistede henved 80.000. Det ser ud til at være en overdrivelse, noget som er normalt blandt [[antikken]]s historikere, men ud fra hans beskrivelse af slaget er der ingen tvivl om, at romernes tab var små i forhold til kelternes. Da nyheden om sejren nåede Rom, blev 14. legion ("Gemina") med ét den mest berømte hærenhed i romersk historie. På markedspladser, i badene og i krostuerne talte romerne stolt om den legion der havde stået fast og knust briternes gigantiske hær, og dermed reddet den romerske provins Britannien. Kejser Nero udtalte, at 14. legion fra nu af skulle være kendt som "''hans mest effektive legion''", og gav den ærestitlen ''Martia Victrix'' (= [[Mars (gud)|Mars]]' sejrrige). <ref>http://www.livius.org/articles/legion/legio-xiiii-gemina/</ref>
Historie Død Kriminalitet